Baltijos salės futbolo lyga
Baltijos salės futbolo lyga (angl. Baltic Futsal League) – salės futbolo klubų komercinės varžybos, kuriose dalyvauja 8 komandos iš Estijos, Latvijos, Lietuvos, Rusijos ir Baltarusijos. Pirmosios ir kol kas paskutinės varžybos vyko nuo 2019 m. spalio iki 2020 m. balandžio. Varžybų formatas – vienas varžybų ratas tarp 8 komandų, viso 28 rungtynės. Vienas iš iššūkių buvo sudaryti tokį varžybų tvarkaraštį kuris tiktų visų šalių dalyviams, nes kiekvienos šalies nacionaliniai čempionatai vyko labai skirtingu metų laiku. Turnyras buvo ruošiamas kaip produktas žiniasklaidai, buvo tikimasi pritraukti rėmėjų, reklamos agentūrų ir pasiekti TV auditoriją. Pirmoji „Baltijos futsal lygos“ spaudos konferencija vyko 2019 m. gegužės 14 d. Sankt Peterburge, lygos organizatoriai – MTÜ Baltic Futsal League. Lyga siekė skatinti klubų augimą ir didins patirtį, ateityje planuodama išplėsti lygą, ir pritraukti dalyvių iš daugiau šalių.